Jan Baxant

**Jan Baxant** (født 8. oktober 1948 i Karlovy Vary i Tsjekkoslovakia) er en tsjekkisk emeritert katolsk biskop av Litoměřice.
## Liv og virke
### Bakgrunn
Jan Baxant ble født som det fjerde av seks barn; de andre to søstre og tre brødre. Faren, Ambrož Baxant, som kom fra landsbyen Bobrová i Vysočina, utdannet seg til servitør og jobbet senere i Nové Město na Moravě, hvor han møtte Mariá née Slámová, som kom fra Tišnov, hvor de giftet seg. Familien flyttet til Karlovy Vary i 1944, hvor faren hans ble nasjonal administrator for hotellene *Morgenstein* og *Paradise*, som han senere slo sammen under navnet *Patria*. En bror ble prest, en søster ble nonne.

### Prest
Jan Baxant gikk først på landmålerskolen i Praha og studerte deretter filosofi og teologi ved *Det teologiske fakultet for de hellige Kyrillos og Methodius* i Litoměřice. Den 23. juni 1973 ble han ordinert til prest i Praha av erkebiskop František Tomášek. Han virket i sjelesørgen i erkebispedømmet Praha, ble så blant annet som rektor ved seminaret i Praha og, fra begynnelsen av 2003, som generalvikar i bispedømmet České Budějovice.

### Biskop av Litoměřice
Den 4. oktober 2008 utnevnte pave Benedikt XVI ham til biskop av Litoměřice, etter Pavel Posád. Han ble ordinert til biskop den 22. november 2008 av erkebiskopen av Praha, kardinal Miloslav Vlk. Medkonsekrerende var biskop Jiří Paďour av České Budějovice og den apostoliske nuntius til Tsjekkia, erkebiskop Diego Causero. Baxant var den 20. biskop av Litoměřice bispedømme, som ble opprettet i 1655.

Baxant regnes som en konservativ biskop og ble en periode ofte omtalt som en av de seriøre kandidatene til å bli erkebiskop av Praha etter at erkebiskop Vlk kom til å fratre.

Den 25. april 2009 feiret Baxant den tridentinske messe mens han deltok på en pilegrimsreise for å hedre *St. Vojtech* i Litoměřice-distriktet. Messen ble etter anmodning fra den lokale åndelige administrator Jan Radim Valík OSB i henhold til Messeboken fra 1962.

Den 12. april 2017 ble Baxant innlagt på sykehus med hjerteinfarkt. Han ble midlertidig erstattet av den emeriterte hjelpebiskop i Praha, Karel Herbst. Innen 1. juni 2017 hadde Baxant gjenopptatt sin rolle som biskop etter å ha kommet seg etter hjerteinfarktet.

Pave Frans aksepterte hans aldersbetingede avskjedssøknad den 23. desember 2023. Hans etterfølger ble biskop Stanislav Přibyl.
.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Kardinal František Tomášek (1899-1992) *1949
* Biskop Antonín Liška, C.SS.R. (1924-2003) *1988
* Kardinal Miloslav Vlk (1932-2017) *1949
* Biskop *Jan Baxant* (1948- ) *2008

## Referanser